EELNÕU

Saue linn	... 2024 nr 

Saue Vallavalitsuse 16. juuni 2021. aasta korralduse nr 642 „Projekteerimistingimuste määramine Laagri alevikus Pärnu mnt 558a kinnistul“ muutmine

Saue Vallavalitsusele esitati avaldus varem väljastatud projekteerimistingimuste osaliseks muutmiseks selle juurde kuuluva skeemi osas, mis puudutab kiirtoidurestorani pööramist 90° samas asukohas ning sellest tulenevalt parkimiskohtade ümberpaigutamist. Projekteerimistingimusi on juba kord muudetud Saue Vallavalitsuse 23. märtsi 2022. aasta korraldus nr 302 „Projekteerimistingimuste määramine Laagri alevikus Pärnu mnt 558a kinnistul“ muutmine, millega nihutati autode käsipesula asukohta.
Varasemad projekteerimistingimused menetleti avatud menetlusega kuivõrd kinnistu Pärnu mnt 558a paikneb tiheasumis detailplaneeringu kohustusega alal. Et tegemist on olemasoleva põhihoonekompleksi toetava tegevusega omal kinnistul, otsustas Saue vallavalitsus kaalutletud otsusega lähtudes planeerimisseaduse § 125 lõike  5 alusel väljastada projekteerimistingimused ilma detailplaneeringut koostamata.

Kohaliku omavalitsuse üksus võib planeerimisseaduse § 125 lõike 5 alusel lubada detailplaneeringu koostamise kohustuse korral detailplaneeringut koostamata püstitada või laiendada projekteerimistingimuste alusel olemasoleva hoonestuse vahele jäävale kinnisasjale ühe hoone ja seda teenindavad rajatised, kui: 1) ehitis sobitub mahuliselt ja otstarbelt piirkonna väljakujunenud keskkonda, arvestades sealhulgas piirkonna hoonestuslaadi; 2) üldplaneeringus on määratud vastava ala üldised kasutus- ja ehitustingimused, sealhulgas projekteerimistingimuste aluseks olevad tingimused, ning ehitise püstitamine või laiendamine ei ole vastuolus ka üldplaneeringus määratud muude tingimustega.
Planeerimisseaduse § 125 lõige 5 annab kohalikule omavalitsusele võimaluse kaaluda samas paragrahvis esinevate kõigi tingimuste esinemisel projekteerimistingimuste andmist detailplaneeringu koostamise kohustuse korral. Sätte eeldustena esinevad punkt 1 ja 2 pole alternatiivsed eeldused, vaid täidetud peavad olema mõlemad. Punkti 2 alusel peavad olema üldplaneeringus määratud ala kasutus- ja ehitustingimused, sealhulgas projekteerimistingimuste andmise aluseks olevad tingimused, ning ehitise püstitamine või laiendamine ei tohi olla vastuolus ka üldplaneeringus määratud muude tingimustega. Kuivõrd antud õigusnorm seab kohalikule omavalitusele diskretsiooni, tulebki kaaluda kohalikul omavalitsusel detailplaneeringu koostamise kohustusest loobumist, kui see võib olla taotletava ehitusõiguse saamiseks ebaproportsionaalselt koormav.

Planeerimisseaduse § 125 lõike 5 eesmärk on anda võimalus loobuda kulukamast ja aeganõudvamast detailplaneeringu menetlusest lihtsamatel juhtudel, kui linnaehituslik situatsioon on piisavalt selge ning detailplaneering ei pakuks täiendavat väärtust. Sätte eesmärk on otseses seoses haldusmenetluse seaduse § 5 lõikest 2 tuleneva põhimõttega, mille kohaselt viiakse haldusmenetlus läbi eesmärgipäraselt ja efektiivselt, samuti võimalikult lihtsalt ja kiirelt, vältides üleliigseid kulutusi ja ebameeldivusi isikutele. Tegemist on ühe olulisema haldusmenetluse printsiibiga, millest lähtuvalt tuleb võimalusel eelistada lihtsamat ja asjaosalistele vähemkoormavat menetlusviisi. Olukorras, kus aeganõudvam ja kulukam menetlusviis ei võimaldaks ettenähtavalt saavutada kvaliteetsemat tulemust ega tagaks puudutatud isikute huvidele tõhusamat kaitset, ei ole selle kohaldamine põhjendatud. Kohalikul omavalitsusel tuleb kaaluda, kas lähtudes haldusmenetluse seaduse § 5 lõike 2 põhimõttest on kooskõlas planeerimisseaduse § 125 lõike 5 eesmärgi ja eeldustega õigustatud lihtsama ja vähem aega nõudva menetluse valimine. Juhul kui ilmselgelt ei anna detailplaneeringu valimine haldusmenetlusele lisaväärtust ning täidetud on planeerimisseaduse § 125 lõike 5 eeldused, sealhulgas annab üldplaneering juhised kasutus- ja ehitustingimuste määramisel, on vastuolus haldusmenetluse seaduse § 5 lõike 2 põhimõttega valida aeganõudvam ja kulukam menetlus.
Kavandatav tegevus on jätkuvalt kooskõlas Saue valla kehtiva üldplaneeringuga, sealhulgas projekteerimistingimuste andmise aluseks olevate tingimustega ega ole vastuolus üldplaneeringus määratud muude tingimustega. Kavandatav tegevus ei oma piiriülest mõju.

Kuivõrd taotletav kiirtoidurestorani pööramine 90° samas asukohas ja sellest tulenev parkimiskohtade ümberpaigutamine on kinnistusisene ja kohtpõhine tegevus, millega ei muudeta praktiliselt muid tingimusi ega asjaolusid, mis ei vaja ka varem väljastatud projekteerimistingimuste sõnastuse muutmist. Kuivõrd Transpordiameti poolt 21.04.2021. aastal väljastatud kirjas nr 7.1-2/21/7307-3 toodud seisukohad on aegunud, otsustati Transpordiamet menetlusse uuesti kaasata.

Projekteerimistingimusi menetleti avatud menetlusena. Saue vallalehe „Saue Valdur“ 2024. aasta juunikuu numbris 10 (154) ilmus teade projekteerimistingimuste taotluse menetluse kohta arvamuste esitamise tähtajaga 21. juuni 2024. 

Ehitusseadustiku1 § 26 lõike 1, lõike 2 punkti 1, lõike 3 punktide 1-3, § 28, § 31 lõike 1, § 33 lõike 1, Saue Vallavolikogu 25. jaanuari 2018. aasta määruse nr 9 „Planeerimisseaduse ja ehitusseadustiku rakendamine Saue vallas“ § 7 punkti 1 alusel ning arvestades maaomaniku taotlust 12.02.2024 nr 2411002/01168, annab Saue Vallavalitsus

korralduse:	

1.	Asendada Saue Vallavalitsuse 16. juuni 2021. aasta korraldusega nr 642 määratud projekteerimistingimuste juurde kuulunud asendiplaan 11.06.2021 korrigeeritud asendiplaaniga 08.05.2024 (asendiplaan lisatud). Varem lisatude hoone eskiisprojekt lugeda kehtetuks.
2.	 Tunnistada kehtetuks 23. märtsi 2022. aasta korraldus nr 302 „Projekteerimistingimuste määramine Laagri alevikus Pärnu mnt 558a kinnistul“ muutmine. 
3.	Korralduse peale võib esitada 30 päeva jooksul arvates korralduse teatavakstegemisest Saue Vallavalitsusele vaide haldusmenetluse seaduses sätestatud korras või esitada kaebuse Tallinna Halduskohtule halduskohtumenetluse seadustikus sätestatud tähtaegadel ja korras.
4.	Korraldus jõustub selle teatavaks tegemisest.

(allkirjastatud digitaalselt)
Andres Laisk					(allkirjastatud digitaalselt)
Vallavanem					Kirsti Saar 		
						vallasekretär